यश (अभिनेता)
नवीन कुमार गौड़ा, जिन्हें यश नाम से जाना जाता है, एक कन्नड़ सिनेमा के एक भारतीय फिल्म अभिनेता हैं। उन्होंने राजधानी, मिस्टर एंड मिसेज रामाचारी, किराकट, गूगली (फिल्म), और केजीएफ: चैप्टर 1 जैसी फिल्मों में मुख्य किरदार के रूप में भूमिका निभाई है। उनकी केजीएफ: चैप्टर 2 फिल्म 14 अप्रैल, 2022 को रिलीज हुई। यश ने मोगीना मनसु (2008) के साथ अपने फिल्मी करियर की शुरुआत की और उन्होंने अपनी भावी पत्नी राधिका पंडित के साथ मुख्य भूमिका निभाई। फिल्म सफल रही और उन्हें सर्वश्रेष्ठ सहायक अभिनेता के लिए फिल्मफेयर पुरस्कार मिला। उन्होंने कई व्यावसायिक रूप से सफल फिल्मों में अभिनय किया, जिनमें मोडालासाला (2010), राजधानी (2011), किराकट (2011), ड्रामा (2012), गूगली (2013), राजा हुली (2013), गजकेशरी (2014), मिस्टर और मिसेज रामचारी (2014), मास्टरपीस (2015) और के.जी.एफ: चपटर 1 (2018) फिल्में हैं। उन्हें दक्षिण भारत में लोकप्रिय अभिनेताओं में से एक माना गया है।